b'\n_START_ARTICLE_\nHilda Asp\n_START_PARAGRAPH_\nHilda Maria Asp (30. hein\xc3\xa4kuuta 1862 Urjala \xe2\x80\x93 22. helmikuuta 1891 Helsinki) oli suomalainen n\xc3\xa4yttelij\xc3\xa4, suomentaja ja kulttuurihenkil\xc3\xb6._NEWLINE_Hilda Asp valittiin 19-vuotiaana Kuopion suomalaisen tytt\xc3\xb6koulun suomen ja saksan kielen opettajaksi. H\xc3\xa4n asui Minna Canthin luona lukuvuoden 1882\xe2\x80\x9383. H\xc3\xa4n siirtyi opettajan teht\xc3\xa4vist\xc3\xa4 Suomalaisen Teatterin n\xc3\xa4yttelij\xc3\xa4ksi 1883, mutta pettyi muun muassa siihen, ett\xc3\xa4 teatteri teki pitki\xc3\xa4 maaseutukiertueita silloin, kun nuori n\xc3\xa4yttelij\xc3\xa4t\xc3\xa4r olisi halunnut olla keskell\xc3\xa4 aatteiden taistelua p\xc3\xa4\xc3\xa4kaupungissa. Niinp\xc3\xa4 h\xc3\xa4n otti vastaan opettajan ty\xc3\xb6n Helsingiss\xc3\xa4 1887. H\xc3\xa4n my\xc3\xb6s suomensi kaunokirjallisuutta._NEWLINE_Hilda Asp oli kihloissa Juho Elias Rudolf Erkon kanssa ja eli vain kolme vuotta sulhasensa kuoleman j\xc3\xa4lkeen. Hilda Aspin sisko oli Hanna Asp.'